《十四夜都司席上饯光禄屠公分赋四首 其二》
明代·江以达

琼玖相要结，光辉比明月。佳期倏弦望，昭质匪圆缺。

云裾振丹陛，章甫滞诸越。忘年感绸缪，揆予伤薄劣。

所期峻明德，离合弦与括。

作者简介：明江西贵溪人，字于顺，号午坡。嘉靖五年进士。授刑部郎中，迁福建佥事、湖广提学副使。廉介方刚，不避权势，为楚藩所构，削籍。论诗专推何景明、李献吉，且谓献吉之文在苏轼、欧阳修之上。有《江午坡集》。